मोनाबिलि 6:00 रिंगासोआव थिखानाय “ह’टेल हरिस एण्ड कनभेनसन” ह’टेलाव मोनानि ओंखाम जानो थांनायसै। दिनै ह”टेलाव खायसे गोदान आइटेम बानायदों। मानोना लारियै साजायनानै दोननाया मियानिख्रुइ गोबांसिन नुनो मोन्दोंमोन । दानिसो ओंखामखौ जायामोनब्ला थिखोना जागौमोन होननानै आं सानदोंमोन। बेनिखायनो आं गोदान आइटेमखौल’ जानो थिरांथा खालामनायसै। मियानि बायदि नाथुर गोराननि आइटेमा दिनैबो दं। बेयो आंनि जोबोद मोजां मोननाय आइटेम। ओंखायनो बेखौबो एसे लाफादेरबाय आं। ओंखाम जाखांनानै फिथाइ-सामथाइनि आइटेम, मिस्टि जाबाय आरो आं गायखेरनि आइटेमखौबो लोंनायसै। दा आंनि उदै माइआ बुदांदां जालायथारबाय। जोंनि सोरबा सोरबाया दाबो जानो फैयाखै। ओंखायनो ग’यारीजों आंजों ओंखाम जाखांनायनि बेरायखथ’ खाथियावनो थानाय बाजाराव थांनायसै। बावहाय थांनानै नुबाय दि- बाजाराव बाइदि रोखोमनि मोदोमफ्रुलायनाय फिथाइ-सामथाइनि दुनिया।